باش ناظیر بینالی ییلدیریم تورکیه‌نین سرحد منطقه‌سینه یؤنلدیلمیش تجاوزلر اولدوغونو بیل‌دیره‌رک میللی تهلوکه‌سیزلیگی تهدید ائدن هر هانسی بیر تشکیلاتلانمایا مصامحه گؤستریلمه‌یه‌جگینی سؤیله‌دی.
باش ناظیر آفت و آجیل حال‌لار ایداره‌سینده کئچیریلن (آفاد) تدبیرده احتیمال اولونان عفرین عملیاتینا توخونا‌راق دئدی کی، بو، بیزیم اولوسلار آراسی و اؤز حقوقوموزا اساسلان بیر حاق‌دیر. بیزیم مقصدیمیز بؤلگه‌ده ترور موجودلوغونو سونا چات‌دیرماق، اساساً ایللردن بری‌دیر اضطراب چکن بؤلگه خالقی‌نین یئنی‌دن آجی‌لارا معروض قالماسی‌نین قارشی‌سینی آلماق‌دیر.
"معنا‌سیز سؤزلر دئییلیر، 3،5 میلیون سوریه-لیگه نه اوچون پول صرف ائدیرسینیز، نه ایش گؤرورسونوز؟ اؤزونوزو اونلارین یئرینه قویون، بونا مجبورسونوز. بیز حیاتی تهلوکه‌ده اولان، چتین وضعیته دوشن، قاچقین اولان اینسان‌لارین اوزونه قاپیمیزی باغلایا بیلمریک. بیزیم مدنیتیمیزده بئله شئی یوخ‌دور. البته سفر‌میزه اونلاری داخیل ائتدیک. بونو اصلا پارا، مالیه ایشی کیمی گؤرمه‌دیک"-دئیه باش ناظیر بینالی ییلدیریم قئید ائتدی.
